Кое отопление е най-подходящо за спалня?
Какво отопление за спалня да изберем? Какви са предимствата и недостатъците на различните видове отоплителни системи за стаята, в която спите?
Спалнята е едно от помещенията, в които прекарваме значителна част от най-приятно си време. Време, в което искаме да усещаме спокойствие и наслада, независимо от сезона. През зимата, когато захладнее, точно в тази стая имаме желание да чувстваме топлина, уют и комфорт, когато си почиваме след дълъг работен ден. Основните видове отоплителни системи включват електрически уреди в много варианти, сред които попадат и най-шороко употребяваните климатици, също така уреди на газ, както и на дърва и въглища.
Най-добрият вариант за Вас зависи от няколко фактора. Нека да разгледаме всеки вид, защото най-подходящото може да бъде различно в различните ситуации за различните хора.
Отопление на спалня с инфрачервени панели
Инфрачервените панели за отопление са може би най-подходящото решение за отопление на спалнята, защото:
Инфрачервените отоплителни тела поддържат малко по-ниска температура на въздуха на даденото място, където се ползват, което води и до поддържане на влажността в полезни нива за човешкия организъм. Така през зимния сезон в носната кухина лигавиците не се изсушават, което позволява те да бъдат естествено влажни, а това задейства една натурална и природна защита срещу много болести;
Вашата стая (спалня) се затопля равномерно, заради инфрачервените лъчи. Така не се образува характерния за традиционните отоплителни тела поток от въздух с движение от пода към тавана на помещението. Благодарение на липсата на съществуване на такъв поток, изчезва и негативният ефект, свързан с горещина на лицето и хлад на краката;
Дизайнът на инфрачервените панели позволява да бъдат монтиран навсякъде, без да заемат излишно пространство във Вашата спалня;
Стайният термостат позволява програмиране, съобразено с употребата на спалнята (по дни и часове), а така получавате максимална ефективност от отоплението.
Съвет: Не е препоръчително за огромни помещения, да се използва само един панел, но е сред първенците като най-подходящо отопление за спалня.
Отопление на спалня с климатици
Πpи ĸлимaтиĸa се задава определена степен или температура към уреда и когато устройството усети, че я е дocтигнало, продължава да поддържа зададената тeмпepaтypa, включвайки се само от време на време или работейки на минимални мощности (в зависимост от модела, марката и типа). По този начин, този електроуред, действително работи много по-малко с сравнение с измеримото време, в което в стаята се чувства желаната топлина. Като допълнение, огромен плюс на климатиците е, че произведената мoщнocт пoд фopмaтa нa тoплинa, e в пъти пo-гoлямa oт мoщнocттa, ĸoятo се ĸoнcyмиpa от уреда, дoĸaтo е в работещ режим.
Пример: Климатик, отдаващ 3200 W топлина, е в състояние да изразходва само 750 W ел. енергия нa чac. Голям плюс на климатиците е, че лятото можете да ги използвате за охлаждане, ако имате нужда естествено.
Сред малкото, но от значение минуси, които могат да се отчетат за климатиците и то не за всички модели, е:
По-шумният им режим на работа;
Образуването на неприятни въздушни течения;
Пространството, което заема вътрешното, а и външното тяло на уреда;
Системната поддръжка.
Съвет: Климаткът е чудесен вариант и сред първенците като най-подходящо отопление за спалня (от гледна точка на икономична работа на уреда), но не забравяйте, че е желателно да се прави профилактика поне един път в годината (от професионалисти) и миене/почистване на филтрите на вътрешното тяло поне 2 пъти седмично. Това е с цел да се избегнат първо здравословни проблеми и второ намаляване енергийната ефективност на климатика Ви.
Отопление на спалнята с радиатори и конвектори, използващи принципа на локалното парно
Радиаторите и конвекторите са част/елемент от цялостната отоплителна/охладителна система за вашия дом или жилище. Ако случаят ви е такъв, т.е. трябва да решавате генерално отоплението или охлаждането на дома ви – това е може би най-правилният избор.
Такъв тип отопление се използва за по-големи помещения, сред които попада и Вашата спалня, въпреки че много хора го употребяват не само за една стая, а за цялото жилище. Например, един радиатор може да бъде елемент от цялостна 24-часова централна система за отопление, локално парно или термопомпа.
Към момента, термопомпената система за отопление и охлаждане е най-енергийно ефективният начин за осигуряването на отоплението, охлаждането и топлата вода за нуждите на вашия дом. А най-ниски сметки, максимален комфорт и почти никаква ангажираност със системата. С възможност за WiFi контрол през интернет и много, много други предимства.
В дългосрочен план този метод на отопление е много по-енергийно ефективен от другите отделни отоплителни уреди, но съществуват известни недостатъци като:
По-скъпа първоначална инвестиция;
Неудобството при използването на радиаторите и лирите е необходимостта от известно пространство, което те заемат в спалнята Ви;
В зависимост от източника на топлина – (дърва, въглища, пелети) води до голяма ангажираност към системата;
Изсушаване на въздуха.
Съвет: Помислете дали, избирайки този вариант на отопление ще постигнете желания баланс между качество, инвестиция, функционалност и сметки, които ще плащате.
Подово отопление за спалнята
Едно от най-големите предимства на подовото отопление е липсата на поддръжка, както и разположението на системата, която не заема абсолютно никакво пространство във Вашата спалня. Комфортът, който осигурява подовото отопление не може да бъде сравнен с никое друго и това е безспорно, но като най-подходящо то може да бъде отнесено като отопление за банята, заради затопления под, с който разполагате на това помещение през студените месеци. Що се отнася за стая като спалнята, трябва да се обърне внимание, обаче, че подовото отопление е:
Бавно затопля и бавно изстива – големи нива на инертност, което го прави не особено препоръчително за стая, използвана за сън;
Разположението на спалното легло заема голяма площ от самата стая, което до някаква степен ограничава и обезсмисля отоплителните възможности на подовото отоление точно в тази част от дома Ви.
– електрическо подово отопление
– водно подово отопление
Съвет: Идеална отоплителна система за баня, но не е сред фаворитите за спални помещения.
Отопление на спалнята с електрически уреди от типа на маслени радиатори, вентилаторни печки и конвектори т.н.
Електроуредите от този тип обикновено са преносими, струват по-малко и са сравнително добър вариант за отопление за кратък период от време , но НЕ и за постоянно отопление на вашата спалня, имайте предвид, че:
Заемат големи пространства;
Не са препоръчителни за използване в рамките на дълги периоди от време;
Изразходват много електроенергия, което респективно с това води до скъпи сметки за ток.
Съвет: Подходящи, за да стоплят малки пространства и индивидуални хора, но не и за спално помещение.
Отопление за спалнята на дърва и въглища
Отоплението на твърдо гориво е широко употребявано в по-малките градове и по селата. При някои хора то се прилага под формата на няколко различни печки в дома, а други го приспособяват, създавайки система за локално парно, която им помага да стоплят цялото си жилище. Като вариант за отопление за спалня със сигурност може да бъде постигната икономия на средствата в известен смисъл, но на каква цена? Имайте предвид, че:
Трябва непрекънато да бъде поддържан огънят, за да бъде топло, което означава, че когато заспи човек, топлината малко по малко „заспива“ с него;
Нехигиеничност и непрекъснато цапане в имота Ви, заради същността на източника на топлина – дърва и въглища;
Голяма температурна разлика – прекалено топло, когато печката се поддъжа и гори, и прекалено студено, когато това не се прави;
Произвеждане на вредни газове, а пушекът е и една от основните причини за замърсяване.
Съвет: Най-подходящо за големи и по-трудно отопляеми помещения на село, но не и за градски условия и стаи, които използваме за сън.
Отопление за спалнята на газ
Отоплението на газ за едно помещение не е удачен вариант. Препоръчително е да се изпълни като инсталазия за локално парно с газово котле и птилежащите елементи – радиатори, лири или подово отопление.
При отопление с газ Вие несъмнено си спестявате цапенето, което се получава при отопление с горепосочената система, но наясно ли сте, че:
Газта се спряга за сравнително „чисто гориво“, отделяйки много малко количество токсични частици във въздуха след своето изгаряне, но газта също така произвежда малки количества отпадъчни продукти – газове и въглероден окис, които крият опасности, както и водна пара, която може да доведе до проблеми като конденз и мухъл.
Цената на газта предполага не малки разходи
Съвет: Не може да бъде характеризирано като подходящо отопление за спалня.
И все пак, изборът е Ваш
Изборът на най-подходящо отопление за спалня е изцяло Ваш, определян от нуждите, желанията и интересите Ви. Хубаво е, че днес пазарът предлага множество възможни решения на базата на изискванията на всеки един човек. Някои са по-ефективни, но по-скъпи като първоначална инвестиция, други по-евтини, но по-неудобни и с по-големи отоплителни сметки, които ще се наложи на плащате впоследствие, трети удобни, но неефективни и т.н. Преценете правилно предимствата и недостатъците ( цени, дизайн, разход, ефективност) на всяка една опция за отопление, съобразено с мястото, където възнамерявате да го позлвате – Вашата спалня и сами ще стигнете до правилното решение.Какво отопление за спалня да изберем
отопление за спалня air conditioners for bedroom infrared panels for bedroom suitable heating for bedroom underfloor heating for bedroom инфрачервени панели за спалня климатици за спалня (English) подово отопление за спалняbedroom heating подходящо отопление за спалня
« Лятно намаление до 50% на охлаждане и отопление
Кое отопление е най-подходящо за детска стая? »